als_Latn dik_Latn sag_Latn
Partia Demokratike ka në dorë dokumentet dhe prova që vërtetojnë se nga zyrat e Policisë së Shtetit është bërë një telefonatë që ka lënë të lirën kreu e organizatës së kokainës të shkatërruar me kapjen e laboratorit të Xibrakës.
“Posta e Kapshticës ka lejuar kalimin e kolumbianit pas një telefonate nga Policia e Shtetit”, tha gjatë intervistës së tij në “Opinion”, kreu i PD-së, Lulzim Basha.
“Duke filluar që tani dhe sa kohë që Lulzim Basha të jetë në krye të PD-së, krimi nuk do të gjejë strehë sepse e ka strehën, por ne do bëjmë çdo gjë që ta nxjerrim edhe nga strehat e Partisë Socialiste dhe LSI-së”, tha Basha.
Kreu i PD-së, Lulzim Basha mohon që në dijeninë e tij të ketë deputetë me të kaluar kriminale në grupin e tij parlamentar, apo të përfshirë në nivele të larta të partisë.
“Shqipëria nuk mund të ecë kështu më, me kupolën e mafias në qeveri.
Ka pasur vetëflijime, vetëm në këto 15 ditë ka pasur 2 të vetëflijuar për energjinë.
Edi Rama qeveris me krimin, deri para 10 ditësh ai qeveriste me superdeputetin e Shkodrës, qeveris.
Edi Rama nuk e ka larguar Tom Doshin për krime, sepse ai ka çuar Koço Kokëdhimin, Ballën, Tahirin për negociata.
Edi Rama nuk ka vullnet politik për dekriminalizimin.
Ne jemi të vendosur që me çdo çmim të dekriminalizohet politika.
Në dijeninë time nuk ka deputetë me të kaluar kriminale dhe nëse gjatë hetimi vëren se ka të tillë unë jam gati të ndërmarr hapat e nevojshëm”, tha Basha gjatë intervitës së tij në “Opinion”.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn